b'\n_START_ARTICLE_\nBeloreckas\n_START_SECTION_\nIstorija\n_START_PARAGRAPH_\nStatant metalurgijos \xc4\xafmon\xc4\x99 prad\xc4\x97jo kurtis gyvenviet\xc4\x97 Beloreckij Zavod. Gamykla prad\xc4\x97jo dirbti 1762\xc2\xa0m. spalio 14 d. Joje veik\xc4\x97 2 auk\xc5\xa1takrosn\xc4\x97s, 14 plakt\xc5\xb3. 1777\xc2\xa0m. i\xc5\xa1lydyta 110131 p\xc5\xabd\xc5\xb3 ketaus. 1773\xc2\xa0m. kaime jau gyveno 1724 i\xc5\xa1 Rusijos atve\xc5\xbeti darbininkai, 1859\xc2\xa0m. buvo 5583 gyventojai. Miesto teis\xc4\x97s ir dabartinis pavadinimas suteikti 1923\xc2\xa0m.\n_START_SECTION_\nInfrastrukt\xc5\xabra\n_START_PARAGRAPH_\nPro Beloreck\xc4\x85 eina plentas Magnitogorskas-Sterlitamakas, yra Belorecko oro uostas. I\xc5\xa1pl\xc4\x97tota juodoji metalurgija, siuvimo, maisto pramon\xc4\x97; traktori\xc5\xb3 lingi\xc5\xb3 ir spyruokli\xc5\xb3, elektrini\xc5\xb3 gr\xc4\x99\xc5\xbetuv\xc5\xb3, betono lau\xc5\xbetuv\xc5\xb3 gamyba. Yra Magnitogorsko kasybos ir metalurgijos instituto fakultetas, Kra\xc5\xa1totyros muziejus.'